**Vážení rodičia,**

šk. rok 2020/2021 je výnimočný. Vzhľadom na danú situáciu s pandémiou COVID -19 sa plenárne, ako aj triedne rodičovské združenie neskutoční, preto sa k Vám obraciame takouto formou.

Vyučovanie zatiaľ prebieha v bežnom režime. Žiakov vyzývame k zodpovednosti, aby nosili rúška, dezinfikovali si ruky a zároveň, aby využili každý deň v škole na získavanie vedomostí. Pripomíname, že je nutné, aby mali deti **dve rúška na deň**. Zároveň opätovne prosíme rodičov, aby nevstupovali do priestorov školy, v prípade potreby sa obráťte na nás prostredníctvom emailov alebo telefonicky. Vstup do budovy školy je možný na základe epidemiologických opatrení iba so súhlasom riaditeľky školy.

**Všetky potrebné informácie** sa Vám snažíme sprostredkovať cez web stránku školy <https://zsds.edupage.org> ako aj prostredníctvom mobilnej aplikácie Edupage. Rovnako Vás prosíme, aby ste si stiahli túto aplikáciu na mobil a mali tak prístup k všetkým aktuálnym informáciám. Kto by opätovne potreboval prístupové heslo na Edupage, prosím kontaktujte triednu pani učiteľku.

V škole prebieha pravidelne dezinfekcia priestorov. Snažíme sa vytvárať bezpečné prostredie.

V súčasnosti navštevuje materskú školu 80 detí a základnú školu 150 žiakov. ŠKD navštevuje 52 detí.

**Krúžková činnosť** je vzhľadom k epidemiologickej situácii momentálne pozastavená. O každej zmene Vás budeme včas informovať.

**Zo školského poriadku:** Prichádzať včas na vyučovanie, v slušnom oblečení, bez výstredností v úprave vlasov a zovňajšku. V prípade, ak sa žiak nezúčastní vyučovania, je rodič povinný oznámiť dôvod neprítomnosti triednemu učiteľovi. Rodič má právo ospravedlniť neprítomnosť dieťaťa najviac na 5 dní v školskom roku. Viac o školskom poriadku nájdete na stránke školy v sekcii Dokumenty školy.

**Výška príspevkov na stravu pre žiakov ZŠ** sa nezmenila. Strava sa hradí prostredníctvom šekov ZŠ s MŠ Centrum I. Režijné náklady sa hradia na účet našej školy v sume 15 €/polročne (splatnosť do 30.11.2020 a 30.4.2021), tieto platby budú evidované aj v aplikácii Edupage. Pripomíname, že v prípade, ak žiak nebude odhlásený alebo si obed neprevezme, rodič platí plnú sumu.

**Rodičovský príspevok Rady rodičov** zostal taktiež nezmenený 15 € (1 dieťa v škole) 7 € (2 dieťa v škole) 4€ (3 dieťa v škole). Tento príspevok sa platí **na účet Rady školy: SK77 0900 0000 0003 6233 1253** a taktiež bude evidovaný prostredníctvom aplikácie Edupage. (splatnosť príspevku ZRŠ je do 30.11.2020) Z tohto príspevku bude **hradené úrazové poistenie detí** počas celého školského roka, ako **aj poistenie proti krádeži**. Rada rodičov aktívne pracuje na našej škole a v prípade potreby neváhajte kontaktovať triednych dôverníkov.

**ŠKD** – 10 €/mesačne – tento poplatok sa hradí na účet školy a je evidovaný cez aplikáciu Edupage.

Triedne knihy a klasifikačný záznam používame elektronicky prostredníctvom Edupage. Na internetovej stránke školy boli taktiež **zverejnené emailové adresy na všetkých pedagogických zamestnancov** pre operatívnejšiu komunikáciu. Rovnako upozorňujeme, že sme zriadili nový **telefonický kontakt priamo do zborovne základnej školy**, ktorý taktiež môžete využívať pri komunikácii - **tel. číslo: 0901721020.**

Milí rodičia, v tomto roku si naša škola **pripomína 30. výročie založenia školy.** Napriek nepriaznivej pandemickej situácii sa na túto slávnostnú udalosť budeme pripravovať počas celého školského roka. Budeme voliť všetky dostupné prostriedky, aby sme poznávali život, svätosť a odkaz sv. Dominika Savia. O všetkých aktivitách Vás budeme informovať na internetovej stránke školy.

Vážení rodičia, pripravili sme **online** **dotazník** na zisťovanie priebehu dištančného vzdelávania, ktoré bolo v minulom šk. roku. Prosíme Vás, aby ste odpovedali na otázky pravdivo, aby sme sa mohli lepšie pripraviť na prípadné prerušenie vyučovania v tomto školskom roku.

Chceme Vás ubezpečiť, že v prípade, že by vyučovanie v našej škole bolo prerušené, v priebehu niekoľkých dní prejdeme na dištančné vzdelávanie.

Vopred ďakujeme za vyplnenie dotazníka a tiež Vám chceme **poďakovať za doterajšiu spoluprácu** a v prípade potreby ma neváhajte kontaktovať.

S úctou

Mgr. Monika Pastieriková